# Τόνι Άμποτ

| Εντιμότατος  Τόνι Άμποτ |
| --- |
|  |
| Γενικές πληροφορίες |
| Όνομα στη μητρική γλώσσα | "Tony" Abbott (Αγγλικά)  |
| Γέννηση | 4  Νοεμβρίου 1957 General Lying-In Hospital |
| Χώρα πολιτογράφησης | Αυστραλία Ηνωμένο Βασίλειο (έως 1993) |
| Θρησκεία | Καθολικισμός |
| Εκπαίδευση και γλώσσες |
| Ομιλούμενες γλώσσες | Αγγλικά |
| Σπουδές | St John's College Κολλέγιο Κουήνς St Patrick's Seminary Νομική Σχολή του Σίδνεϊ Πανεπιστήμιο του Σίδνεϊ Σχολή Διοίκησης Επιχειρήσεων του Πανεπιστημίου του Σίδνεϊ |
| Πληροφορίες ασχολίας |
| Ιδιότητα | πολιτικός |
| Εργοδότης | The Bulletin (1986–1988) |
| Αξιοσημείωτο έργο | Battlelines |
| Πολιτική τοποθέτηση |
| Πολιτικό κόμμα/Κίνημα | Φιλελεύθερο Κόμμα της Αυστραλίας |
| Οικογένεια |
| Σύζυγος | Μάρτζι Άμποτ (από 1988) |
| Αδέλφια | Κριστίν Φόρστερ |
| Αξιώματα και βραβεύσεις |
| Αξίωμα | Πρωθυπουργός της Αυστραλίας (2013–2015) μέλος της Βουλής των Αντιπροσώπων της Αυστραλίας (1994–2019, Warringah) Αρχηγός της αντιπολίτευσης της Αυστραλίας (2009–2013) Υπουργός Σχέσεων με τη Βουλή (2001–2007) Υπουργός Υγείας της Αυστραλίας (2003–2007) Commonwealth Chair-in-Office (Σεπτέμβριος 2013 – Νοέμβριος 2013) Υπουργός Απασχόλησης και Σχέσεων στον Χώρο Εργασίας (2001–2003) Υπουργός Υπηρεσιών Απασχόλησης (1998–2001) |
| Βραβεύσεις | μετάλλιο της εκατονταετηρίδας της Αυστραλίας (1  Ιανουαρίου 2001) υποτροφία Ρόουντς (1981) Εταίρος του Τάγματος της Αυστραλίας (7  Ιουνίου 2020) μεγαλόσταυρος του Τάγματος του Ανατέλλοντος Ηλίου (29  Απριλίου 2022) |
| Ιστότοπος |
| www.tonyabbott.com.au |
| Υπογραφή |
|  |
|  Σχετικά πολυμέσα |
|

Ο **Τόνι Άμποτ** (*Anthony John "Tony" Abbott*, 4 Νοεμβρίου 1957-) είναι Αυστραλός πολιτικός και πρωθυπουργός της Αυστραλίας μετά τις εκλογές του 2013. Είναι, επίσης, αρχηγός του Φιλελεύθερου Κόμματος από την 1 Δεκεμβρίου 2009 και μέλος του κοινοβουλίου για την Ουαρίνγκα από το 1994.

Προτού κατέλθει στην πολιτική, ο Άμποτ έλαβε πτυχίο οικονομικών και νομικής από το Πανεπιστήμιο του Σίδνεϊ και, αργότερα, μάστερ από το Κολλέγιο Κουίνς του Πανεπιστημίου της Οξφόρδης. Στη συνέχεια, εκπαιδεύτηκε ως ρωμαιοκαθολικός θεολόγος και εργάστηκε ως δημοσιογράφος, διευθυντής επιχειρήσεων και πολιτικός σύμβουλος. Το 1992, ορίστηκε ως διευθυντής της ομάδας Αυστραλοί για την Συνταγματική Μοναρχία, μία θέση που διατήρησε μέχρι το 1994, οπότε και εξελέγη στο κοινοβούλιο της Αυστραλίας ως βουλευτής για την Ουαρίνγκα.

Ο Άμποτ έλαβε για πρώτη φορά κυβερνητικό αξίωμα το 1998, οπότε και ορίστηκε ως Υπουργός Εργασίας, Εργασιακών Σχέσεων και Μικρών Επιχειρήσεων της Αυστραλίας στην κυβέρνηση του Τζον Χάουαρντ. Το 2003, ορίστηκε ως Υπουργός Υγείας και Γήρανσης στην κυβέρνηση Χάουαρντ, θέση που διατήρησε μέχρι το 2007, οπότε και ο Χάουαρντ ηττήθηκε στις εκλογές του ίδιου έτους. Στη συνέχεια υπηρέτησε στις σκιώδεις κυβερνήσεις των Μπρένταν Νέλσον και Μάλκολμ Τέρνμπουλ, ενώ το 2009 αποσύρθηκε από τις σκιώδεις κυβερνήσεις ως αντίδραση προς την στήριξη του Τέρνμπουλ για το Σχήμα Εμπορίου Ρύπων που προτάθηκε από την κυβέρνηση του Κέβιν Ραντ. Το 2009, ο Άμποτ κέρδισε τον Τέρνμπουλ για την ηγεσία του Φιλελεύθερου Κόμματος, ενώ ανέλαβε και αρχηγός της αντιπολίτευσης.

Ο Άμποτ ηγήθηκε του κόμματος στις εκλογές του 2010, στις οποίες κέρδισε το Αυστραλιανό Εργατικό Κόμμα της Τζούλια Γκίλαρντ, η οποία σχημάτισε κυβέρνηση μειοψηφίας με την στήριξη ενός βουλευτή των Πρασίνων και τριών ανεξάρτητων βουλευτών. Ο ίδιος επανεξελέγη χωρίς αντίπαλο στις εκλογές για την ηγεσία του Φιλελεύθερου Κόμματος και κέρδισε τις εκλογές της 7ης Σεπτεμβρίου 2013. Ανέλαβε πρωθυπουργός της χώρας υπηρετώντας από το 2013 ως το 2015.

## Παραπομπές